TSE ซื้่อหุ้น “บี พี เทรดดิ้ง” 8,000 หุ้น มูลค่า 53 ลบ. รุกธุรกิจโฮลดิ้ง
TSE ซื้่อหุ้น "บี พี เทรดดิ้ง" 8,000 หุ้น มูลค่า 53 ลบ. รุกธุรกิจโฮลดิ้ง
19 มิ.ย. 2563

บริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการบริษัทฯ เมื่อวันที่ 18มิ.ย.63 ได้มีมติอนุมัติให้ บริษัท โซล่าร์ วิซิเบิล จำกัด (SV) ซึ่งเป็นบริษัทย่อยที่บริษัทฯถือหุ้นในอัตรา 100% ของทุนจดทะเบียนชำระแล้ว เข้าลงทุนซื้อหุ้นสามัญใน บริษัท บี พี เทรดดิ้ง (ประเทศไทย) จำกัด (BPT) จำนวน 8,000 หุ้น หรือคิดเป็น 80% ของทุนชำระแล้ว โดยมีมูลค่าการลงทุนรวมจำนวนทั้งสิ้น 53.2 ล้านบาท ทั้งนี้ การเข้าทำรายการดังกล่าว มีผลทำให้ BPT มีสถานะเป็นบริษัทย่อยของบริษัทฯ
อนึ่ง บริษัท บี พี เทรดดิ้ง (ประเทศไทย) จำกัด (BPT) ซึ่งประกอบธุรกิจหลักโดยการถือหุ้นในบริษัทอื่น (holding company) ที่ประกอบกิจการผลิต และจำหน่ายกระแสไฟฟ้า รวมถึงธุรกิจเกี่ยวกับระบบไฟฟ้าพลังงานทุกประเภท ซึ่ง BPT เป็นผู้พัฒนาและลงทุน โครงการระบบผลิตพลังงานไฟฟ้าจากพลังงานแสงอาทิตย์แบบลอยน้ำ (โครงการ Floating Solar PV) ในพื้นที่บริเวณเขตอุตสาหกรรมกบินทร์บุรี โดยมีสัญญาซื้อขายไฟฟ้ากับลูกค้า (Private PPA) 25 ปี ขนาดกำลังการผลิตติดตั้ง 8 เมกะวัตต์